Касьцёл Сьвятой Ганны і кляштар бэрнардынаў (Глуск)

**Касьцёл Сьвято́й Га́нны і кляштар бэрнардынаў** — помнік архітэктуры XVII стагодзьдзя ў Глуску. Знаходзіўся ў цэнтры мястэчка, пасярод замка. Твор архітэктуры барока.

Комплекс складаўся з касьцёла і кляштарнага корпусу. Да пачатку XX ст. расейскія ўлады зруйнавалі кляштарны корпус. Па Другой сусьветнай вайне савецкія ўлады зьнішчылі касьцёл.

## Гісторыя

### Вялікае Княства Літоўскае

У 1662—1667 гадох у Глуску з фундацыі Аляксандра Палубінскага збудавалі драўляныя касьцёл і кляштар бэрнардынаў. У 1677 годзе скончылася будаваньне мураванага касьцёла.

У 1738 годзе замест драўлянага збудавалі мураваны кляштарны корпус. З 1781 году пры касьцёле дзеяла парафіяльная школа (у 1790 годзе было 15 вучняў).

### Пад уладай Расейскай імпэрыі
Па другім падзеле Рэчы Паспалітай (1793 год), калі Глуск апынуўся ў складзе Расейскай імпэрыі, касьцёл і кляштар працягвалі дзеяць. Аднак па здушэньні вызвольнага паўстаньня (1830—1831) у 1832 годзе расейскія ўлады гвалтоўна ліквідавалі кляштар бэрнардынаў і да пачатку XX ст. зьнішчылі кляштарны корпус.

### Найноўшы час
У 1935 годзе савецкія ўлады зачынілі касьцёл. Будынак перарабілі пад склад стружкавай арцелі, дзе неўзабаве адбыўся пажар. Па Другой сусьветнай вайне савецкія ўлады зьнішчылі помнік архітэктуры.

З 1996 году пад кіраўніцтвам Ірыны Ганецкай праводзіліся археалягічныя дасьледаваньні падмуркаў.

## Архітэктура
Касьцёл — помнік архітэктуры барока. Гэта была крыжова-купальная буйнамаштабная базыліка. Над сяродкрыжжам 2-схільных дахаў узвышаўся 8-гранны барабан з паўсфэрычным гранёным купалам і ліхтаром у завяршэньні. Сылюэт галоўнага фасаду фармавалі 2-ярусныя чацьверыковыя вежы зь фігурнымі купаламі і трыкутны франтон паміж імі. Роўніца фасаду падзялялася прафіляванымі карнізамі на 5 ярусаў.

## Галерэя

### Гістарычная графіка

Hłuski zamak, Bernardynski. Глускі замак, Бэрнардынскі (H. Lajbovič, 1760).jpg|З мапы Г. Ляйбовіча, каля 1760 г.
Hłuski zamak, Bernardynski. Глускі замак, Бэрнардынскі (1817).jpg|З мапы па 1816 г.
Hłusk, Bernardynski. Глуск, Бэрнардынскі (1833).jpg|Абмеры 1833 г.
Hłusk, Bernardynski. Глуск, Бэрнардынскі (1833) (3).jpg|Абмеры 1833 г.


### Гістарычныя здымкі

Hłuski zamak, Bernardynski. Глускі замак, Бэрнардынскі (1906).jpg|1906 г.
Hłusk, Mienskaja. Глуск, Менская (1906).jpg|1906 г.
Hłuski zamak, Bernardynski. Глускі замак, Бэрнардынскі (1914).jpg|1906 г.
Hłusk, Mienskaja. Глуск, Менская (1901-17).jpg|да 1918 г.


Hłuski zamak, Bernardynski. Глускі замак, Бэрнардынскі (1901-17).jpg|да 1918 г.
Hłusk, Bernardynski. Глуск, Бэрнардынскі (24.03.1918).jpg|24 сакавіка 1918 г.
Hłuski zamak, Bernardynski. Глускі замак, Бэрнардынскі (1920).jpg|1920 г.
Hłuski zamak, Bernardynski. Глускі замак, Бэрнардынскі (1930-39).jpg|1930-я гг.


## Заўвагі

## Крыніцы

## Літаратура
* Ганецкая І. Глускі замак: гісторыя аднаго помніка ў асобах // Беларускі гістарычны часопіс. № 9, 2006. С. 22—29.
* 

## Вонкавыя спасылкі
* 
* Касьцёл Сьвятой Ганны пры кляштары бэрнардынаў у Глуску, графічная рэканструкцыя архітэктара Аляксандра Невара, ARCH-СПАДЧЫНА

Катэгорыя:Глуск
Катэгорыя:Зьнішчаныя касьцёлы Беларусі
Глуск
Катэгорыя:Хрысьціянскія храмы Глускага раёну
Катэгорыя:Храмы пад тытулам сьвятой Ганны